
MATHOMO MA BATA MA ANDŨ OTHE A 
ŪMMAH 
Nĩ rĩĩtwa rĩa Ngai Mwene-ũtugi na Mwene-
kĩe 
Wambĩrĩria wa mwandĩki 
Ngumo  ciothe  njega  nĩ  cia  Ngai,  mwene  hinya 
wothe,  mwathani  mũreri  wa  ciũmbe  ciothe.  Na 
mũthia mwega nĩ wa arĩa metigĩrĩire Ngai, na tha na 
thayũ wa Ngai cikorwo igũrũ wa ndungata yake na 
mũtũmwo  wake,  mũnabii  witũ  Muhammad,  na 
andũ anyũmba yake na arutwo ake othe. 
Na thutha wa ũguo: 
Ici nĩ ciugo nyinyi cia gũtaarĩria maũndũ mamwe 
marĩa andũ othe magĩrĩirũo kũmenya wegiĩ dini ya 
Ũithiramu,  ndĩmĩtuĩte:  "Mathomo  ma  Bata  ma 
Kĩrĩndĩ Gĩothe."  
Na  nĩngũhoya  Ngai  nĩgetha  agune  Aisiraamu 
nayo,  na  amĩamũkĩre  kuuma  kũrĩ  niĩ.  Nĩũndũ  ti-
itherũ we nĩ Mũtaana, Mũkarĩmu. 
Abdulaziz  wa  Abdullah  wa  Baz  Mathomo  ma 
Bata ma Rũrĩrĩ Rũothe

1

 
 
 

1

 Majmu' Fatawa wa Maqalat Mutanawwi'ah 3/ 288- 298. 

Ithomo rĩa mbere: Suratul Fatiha na 
Suratu nguhĩ 
Sura ya Al-Fatiha na iria ingĩhoteka kuma he sura 
iria nguhĩ, kuuma sura ya Az-Zalzalah nginya sura 
ya  An-Nas,  kũrutwo  na  kanua,  na  kũrũngirwo 
ũthomi,  na  kũhũithio,  o  hamwe  na  gũtaarĩrio 
maũndũ marĩa ma bata gũtaũkwo. 
Ithomo rĩa Keerĩ: Itugĩ cia Ũithiramu 
Ũũ nĩ ũtaarĩria wa itugĩ cia ũithiramu itano, na 
kĩa mbere na nĩkĩo kĩnene makĩria: Mũhĩtwa wa atĩ 
gũtirĩ ngai yagĩrĩruo nĩ kũhoywo otiga Ngai, na atĩ 
Muhammad nĩ mũtũmwo wa Ngai, na ũtaarĩria wa 
mohoro macio, hamwe na gũtaarĩrio kwa mĩoroto 
ya ciugo 'la ilaha illa llah', na ũtaũrwo wayo nĩ atĩrĩ: 
"La ilaha" nĩ kũrega kĩrĩa gĩothe gĩhoyagwo hadũ ha 
Ngai,  "illa  Allah" nĩ  gwĩtĩkĩra  atĩ kũhoywo nĩ  kwa 
Ngai wiki ũtarĩ mũraika nawe. Na rĩrĩ, magĩrĩo ma 
kiugo gĩa wĩtĩkio "gũtirĩ ngai wagĩrĩire nĩ kũhoywo 
otiga  Ngai"  nĩmo  maya:  Ũmenyo  ũrĩa  ũherithagia 
ũrimũ, na wĩhokeku ũrĩa ũherithagia gũthĩkania, na 
wĩtheru  ũrĩa  ũherithagia  gũcokanĩrĩria  Ngai  na 
kĩndũ  kĩngĩ,  na  ũma  ũrĩa  ũherithagia  ũheeni,  na 
wendo ũrĩa ũherithagia rũmena, na gwathĩka kũrĩa 
kũherithagia  gũtiganĩria,  na  gwĩtĩkĩra  kũrĩa 
kũherithagia  kũrega,  na  kũregana  na  kĩrĩa  gĩothe 
kĩhoyagwo hadũ ha Ngai mwene hinya wothe. Na nĩ 
ciumanĩrĩirio mĩhari-inĩ ĩrĩ ĩrũmĩrĩire: 

Ũmenyo,  wĩhokeku,  Ikhlaswi,  na  ũma  waku, 
hamwe na wendo, wathĩki, na kũmwĩtĩkĩra Na gĩa 
kanana  nĩ  gũkaana  gwaku  kĩndũ  o  gĩothe 
gĩtũagĩrwo ngai tiga Ngai Mwene-Hinya-Wothe. 
Na  gũtaarĩria  ũira  wa  atĩ  Muhammad  nĩ 
mũtũmwo  wa  Ngai,  na  maũndũ  marĩa 
mabataranagia  naguo  nĩ:  kũmwĩtĩkia  harĩ  marĩa 
mothe  aamenyithanirie,  na  kũmwathĩkĩra  harĩ 
marĩa aathire, na gwĩthemba kĩrĩa gĩothe aagiririe 
na  agakania,  na  atĩ  Ngai  ndagĩrĩirwo  nĩ  kũhoywo 
tiga  na  njĩra  ĩrĩa  Ngai  mwene  hinya  wothe  na 
mũtũmwo  wake,  thayũ  na  tha  cia  Ngai  ikorwo 
hamwe  nake,  meekĩrire  watho.  Agacoka 
akamũtaũrĩria  mũrutwo  motaaro  marĩa  mangĩ 
matano ma  ũithiramu, na  nĩcio: Kũhoe, na  kũruta 
gĩcunje  gĩa  ikũmi,  na  kwĩhinga  mweri-inĩ  wa 
ramathani, na gũcerera nyũmba theru ya Ngai harĩ 
ũrĩa wothe ũngĩhota. 
Ithomo rĩa gatatũ: Motaaro ma Wĩtĩkio. 
Nayo nĩ matandatũ: nĩ gwĩtĩkia Ngai, na maraika 
ake, na mabuku make, na atũmũo ake, na mũthenya 
wa mũthia, na gwĩtĩkia mĩbango ya Ngai, mega na 
moru mayo, kuuma kũrĩ Ngai mwene hinya wothe. 
Ithomo rĩa Kana: Marũngo ma Ũrũmwe wa 
Ngai na marũngo ma Ũcokanĩrĩria 
Gũtaarĩrio kwa igai cia Ũmwe wa Ngai, na nĩ igai 
ithatũ: Ũmwe wa Ũrungu, na Ũmwe wa  Ũngai,  na 

Ũmwe wa Marĩĩtwa na Ngero. 
1-  Ũrũmwe  wa  Ũreri:  Na  nĩ  gwĩtĩkia  atĩ  Ngai 
mwene hinya wothe nĩwe Mũũmbi wa kĩndũ gĩothe, 
na Mũtwarithia wa maũndũ mothe, na atĩ ndarĩ na 
mũrunawe harĩ ũguo. 
2- Ũrũmwe wa kũhoya Ngai: Naguo nĩ gwĩtĩkia 
atĩ  Ngai  mũtheru  nowe  wagĩrĩire  kũhoywo  na 
kĩhooto na atarĩ na mũtukanio nake harĩ ũndũ ũcio, 
na ũcio nĩguo macokia ma ciugo "la ilaha illa Allah". 
Nĩũndũ  macokia  mayo  nĩ  atĩrĩ:  Gũtirĩ  kĩndũ 
kĩagĩrĩire kũhoywo na kĩhooto tiga Ngai owe wiki. 
Nĩ  ũndũ  ũcio,  magongona  mothe  ta  mahoya,  na 
kwĩhinga kũrĩa irio, na mangĩ ta macio, nĩ mabatiĩ 
gũthererio  nĩ  ũndũ  wa  Ngai  owe  wiki,  na 
gũtikwĩtĩkĩrĩkirie kũrũngũria o na kamwe kao kũrĩ 
ũngĩ tiga we. 
3-  Tawhidi  ya  marĩĩtwa  na  ngumo:  Nayo  nĩ 
gwĩtĩkia marĩĩtwa mothe ma Ngai na ngumo ciake 
iria  igwetetwo  thĩinĩ  wa  korani  theru,  kana  thĩinĩ 
wa hadithi iria cia ma, na kũmũigĩrĩra Ngai wiki na 
njĩra  ĩrĩa  ĩmwagĩrĩire  we  mwene  hinya  wothe, 
gũtarĩ gũcenjia,  kana  gũregana, kana gũtaũra  ũrĩa 
cihaanaine,  kana  gũhanania;  kũrũmĩrĩra  uuge  wa 
Ngai mwene hinya wothe: 
﴿















































































 ﴾ 
 "1. Uga we nĩ Ngai ũmwe tu. 

 2.  Owe  wiki  nowe  werekagĩrio  mahoya  ma 
ũteithio nĩ ciombe. 
 3. Daciarire na daciarirwo 
 4. Nagũtirĩ onomwe harĩ ciombe ciake ũhanaine 
nake."  (Suratul  Ikhlaswi:  1-4)  Na  Ngai  Mwene-
Hinya-Wothe augĩte rĩngĩĩ atĩrĩĩ: 
...﴿









































 ﴾ 
 "..Gũtirĩ  kĩndũ  gwĩa  kũhananio  nake  nawe 
nimũigua  mũmenyi."  (Suratu  Ash-Shura:  11)  Na 
amwe a arutani nĩmaigayanĩtie he marũngo  merĩ, 
na magĩtonyia ũrũmwe wa marĩtwa na ngoci thĩinĩ 
wa ũrũmwe wa ũmwathani, na gũtirĩ ngarari harĩ 
ũndũ ũcio; tondũ muoroto nĩ mũguũre mĩgayanĩre-
inĩ ĩyo yerĩ. 
Na  marũngo  ma  Shirk  nĩ  matatũ:  Shirk  nene, 
Shirk nini, na Shirk mũhithu. 
Ũcokanĩrĩria  ũrĩa  mũnene:  Nĩgũtũmaga  ciĩko 
kũbatara na gũtũra mwakinĩ tene na tene kũrĩ ũrĩa 
ũkuĩra arĩ naguo, Ngai Mwene-Hinya-Wothe aroiga 
ta ũũ: 
...﴿
















































 ﴾ 
 "..Na  korwo  nĩmamũnyitanĩirie  Ngai  na  kĩndũ 
kĩngĩ,  ciĩko  ciao  ciothe  nĩcingĩathamire."  (Suratul 
An'am:  88)  Na  Ngai  mwene  hinya  wothe  augĩte 
rĩngĩĩ atĩrĩĩ: 
﴿


































































































































﴾ 
 "Gũtiagĩrĩire  ahoi  a  ngai  nyingĩ  gwaka  na 
kũmenyerera  mĩthigithũ  ya  Ngai,  o  makĩĩyitĩkĩria 
ũregani. Acio mawĩra mao nĩ ma tũhũ, na mwaki-inĩ 
magatũũra  kuo  tene  na  tene."  (Surat  At-Tawbah: 
17) Na atĩ ũrĩa ũgakua arĩ naguo ndakarekerwo, na 
Irimainĩ nĩ haramu harĩ we, o ta ũrĩa Ngai Mwene-
Hinya-Wothe augĩte: 
﴿





























































... ﴾ 
 "Hatarĩ  nganja  Ngai  ndoheragĩra  wĩhia  wa 
kũmũrũmbũiya  na  kĩndũ  kĩngĩ,  no  nĩoheragĩra 
mehia marĩa mangĩ kũrĩ ũrĩa angĩenda..." (Suratun 
Nisai: 48) Na Ngai mwene hinya wothe augĩte rĩngĩĩ 
atĩrĩĩ: 
...﴿































































































﴾ 
 "..Hatarĩ  ngaja,  mũndũ  ũrĩa  ũnyitanagĩria  Ngai 
na  kĩndũ  kĩngĩ  rĩĩ,  Ngai  nĩamũgirĩtie  Igũrũ,  na 
gĩikaro gĩake nĩ mwaki. Na arĩa mehĩagia matirĩ na 
ateithia." (Suratul Maidah: 72) 
Na gatagatĩ ka mĩthemba yamo nĩ harĩ: Kũhoya 
arĩa  makuĩte  na  thanamu,  na  gũcaria  ũteithio 
kuuma  kũrĩ  cio,  na  kũciĩhĩtĩra,  na  gũcithĩnjĩra,  na 
maũndũ ta macio. 
Ũcokanĩrĩria  ũrĩa  mũnini:  Nĩ  kĩrĩa  gĩkoretwo 

gĩkĩonekaga  maandĩkoinĩ  ma  Ibuku  rĩa  Ngai  kana 
Sunnah gĩgĩtuo ũcokanĩrĩria, no ti rũthemba rũmwe 
na ũcokanĩrĩria ũrĩa mũnene; ta kwĩyonania ciĩkoinĩ 
imwe,  na  kwĩhĩta  na  kĩndũ  gĩtarĩ  Ngai,  na  kuuga 
atĩrĩ: Kĩrĩa Ngai endete na kĩrĩa mũndũ ũna endete, 
na  maũndũ  mangĩ  ta  macio;  nĩũndũ  wa  ciugo  cia 
Mũnabii, Ngai amũrathime na amũhe thayũ: 

































































 
 "Kĩndũ  kĩrĩa  ndĩmwetigĩrĩire  mũno  nĩ 
gũcokanĩrĩria kũrĩa kũnini", agĩcoka akĩũrio ũhoro 
wakĩo, akĩoiga atĩrĩ: "Nĩ wĩonanio."

1

 Yamũkĩrĩtwo nĩ 
Imam Ahmad, na At-Twabaraaniy, na Al-Bayhaqiy, 
kuuma  kwi  Mahmuud  wa  Labiid  Al-Ansaariy  na 
njĩra  njega  ya  wamũkĩri,  na  yamũkĩrĩtwo  nĩ  At-
Twabaraaniy  na  njĩra  nyingĩ  njega  cia  wamũkĩri, 
kuuma kwi Mahmuud wa Labiid, kuuma kwi Raafi' 
wa  Khadiij,  kuuma  kwi  mũnabii  wa  Ngai 
Muhammad, tha na thayũ wa Ngai ikorwo hamwe 
nake. 
Na he ciugo ciake mũnabii wa Ngai Muhammad, 
tha na thayũ wa Ngai ikorwo hamwe nake: 





































 
 "Ũrĩa  wĩhĩtĩte  na  kĩndũ  kĩngĩ  tiga  Ngai, 
 

1

 Yamũkĩrĩtwo nĩ Imamu Ahmad 5/ 428, na Twabaraaniy thĩinĩ wa Al-Kabiir 
4/  338,  na  Al-Bayhaqiy  thĩinĩ  wa  Ash-Shu'ab  14/  355,  Oigire  thĩinĩ  wa 
Majma'  Az-Zawaa'id  1/  121  atĩ  yamũkĩrĩtwo  nĩ  Ahmad  na  arĩa 
maamũkĩrire nĩ andũ a wamũkĩri ũrĩa mũkinyanĩru. 

9 
nĩagwatanĩtie Ngai."

1

 Yamũkĩrĩtwo nĩ Imam Ahmad 
na njĩra nginyanĩru ya wamũkĩri, kuuma kwi Umar 
mwene  Khattab,  Ngai  amwĩtĩkĩrĩrie.  Na 
yamũkĩrĩtwo nĩ Abu Daawuud, na Tirmidhii na njĩra 
nginyanĩru  ya  wamũkĩri,  kuuma  kũrĩ  Ibn  Umar, 
Ngai amerirwo nĩo eerĩ, nake akĩruta kũrĩ mũnabii 
wa Ngai Muhammad, tha na thayũ wa Ngai ikorwo 
hamwe nake, atĩ oigire atĩrĩ: 











































 
 "Na  ũrĩa  ũkwĩhĩta  na  kĩndũ  gĩtarĩ  Ngai, 
nĩakoragwo  areganĩte  na  Ngai  kana 
akamũmathania na kĩndũ kĩngĩ."

2

 Na he ciugo ciake, 
tha na thayũ wa Ngai ikorwo hamwe nake: 




























































 
 "Mũtikanoge  atĩrĩ:  'Nĩ  wendi  wa  Ngai  na  wa 
mũndũ  ũna,'  no  mũge  atĩrĩ:  'Nĩ  wendi  wa  Ngai, 
hanyuma wendi wa mũndũ ũna'."

3

 Yamũkĩrĩtwo nĩ 
Abu  Daawuud  na  njĩra  nginyanĩru  ya  wamũkĩri, 
kuuma  kũrĩ  Hudhayfa  bin  al-Yamaan,  Ngai 
amwĩtĩkĩrĩrie. 
Na mũthemba ũyũ ndũrutaga mũndũ wĩtĩkio-inĩ, 
o na kana gũtũma atũre mwaki-inĩ tene na tene, no 
rĩrĩ, nĩ gũtũmaga wĩtĩkio wa kũhoya Ngai wiki wage 
 

1

 Yamũkĩrĩtwo nĩ Imamu Ahmad, 1/47. 

2

 Yamũkĩrĩtwo nĩ Abu Daawuud, na namba 3251 na At-Tirmidhii, na namba 
1535. 

3

 Yamũkĩrĩtwo nĩ Abu Daawuud, na namba 4980, na Ahmad 5/384. 

10 
ũkinyanĩru ũrĩa wagĩrĩire. 
Mũthemba  wa  gatatũ:  Nĩ  ũcokanithia  ũrĩa 
mũhithĩku; na ũira waguo nĩ ciugo cia mũnabii wa 
Ngai  Muhammad,  tha  na  thayũ  wa  Ngai  ikorwo 
hamwe nake: 




































































































































































 
 “Kaĩ  ndimwĩre  ũndũ  ũrĩa  harĩ  niĩ  nĩ  wa 
gwĩtigĩrwo mũno kũrĩ inyuĩ gũkĩra Masihi Dajjali?” 
Makĩmwĩra atĩrĩ: “Hatarĩ nganja, wee Mũtũmwo wa 
Ngai.”  Akĩmeera atĩrĩ:  “Nĩ  ũtukania  mũhithu;  rĩrĩa 
mũndũ  arũgama  kũhoya,  agathakaria  mahoya 
make  nĩũndũ  wa  mũndũ  ũrĩa  ũramũrora.”

1

 
Yamũkĩrĩtwo  nĩ  Imam  Ahmad  Musnadinĩ  wake, 
kuuma kũrĩ Abu Said Alkhudry, Ngai amwĩtĩkĩrĩre. 
Na nĩtũhotaga kũgayana Shirki he mĩthemba ĩrĩ 
tu: 
Mũnene na mũnini; no rĩrĩ ũcokanithia ũrĩa wa 
hitho,  nĩ  ũiyũkagia  cierĩ.  Na  agagw a  thĩinĩ  wa 
ũcokanĩrĩria  ũrĩa  mũnene,  ota  ũrĩa  wa  andũ  a 
ũhinga;  tondũ  nĩo  mahithaga  wĩtĩkio  wao  ũrĩa 
mũthũku, na meyonanagia marĩ aithiramu nĩũndũ 
wa wĩonania, na nĩũndũ wa gwĩtigĩra. 
Na nĩgĩkoragwo thĩinĩ wa gũcokanithia Ngai na 
 

1

 Yamũkĩrĩtwo nĩ Ibn Maajah na namba 4204 na Imam Ahmad 3/30. 

11 
kĩndũ kĩngĩ kũrĩa kũnini, ta wĩonanio, o ta ũrĩa kũrĩ 
thĩinĩ wa hadithi ya Mahmuud mwĩrũ wa Labiid Al-
Ansaari  ĩrĩa  yagwetwo  mbere,  na  hadithi  ya  Abu 
Sa'iid  ĩrĩa  yagwetwo.  Na  Ngai  nĩwe  Mũrũgamĩrĩri 
wa kũhotithia. 
Ithondeka rĩa Gatano: Wega 
Gĩtugĩ  gĩa  wega,  na  nĩguo:  ũhoye  Ngai  taarĩ 
ũramũona,  na  angĩkorwo  ndũramũona-rĩ,  we  nĩ 
akũonaga. 
Ithomo rĩa gatandatũ: Mĩgīre ya mahoya 
Nacio nĩ kenda: 
Ũithiramu,  meciria  mega,  gũhota  gũkũranũra 
wega  na  ũũru,  kwĩtheria  thahu,  kweheria  ũcaafu, 
kũhumbĩra ciĩga cia  thiri, kũingĩra  kwa ihinda rĩa 
mahoya, kwerekerera nyũmba ya Ngai, na kĩrĩĩko. 
Ithomo rĩa mũgwanja: Itugĩ cia mahoya. 
Nacio nĩ ikũmi na inya: 
Kũrũngama  harĩ  ũrĩa  ũhotete,  kuuga  Ngai  nĩ 
mũnene  nĩguo  wamukĩre  ihoya,  gũthoma  Sura  ya 
Al-Fatiha,  kũinamia  ndu,  kwĩrũngika  thutha  wa 
kũinamia  ndu,  kũinamĩrĩra  igũrũ  rĩa  ciĩga 
mũgwanja,  kwĩyamũria  kuuma  kũinamĩrĩra, 
gũikara  thĩ  gatagatĩ  ka  kũinamĩrĩra  kuo  kuerĩ, 
gũtulia  ciĩkoinĩ  ciothe,  kũrũmĩrĩrania  itugĩ  ici, 
kumbũra  ũira  wa  mũthia,  gũikara  thĩ  nĩũndũ 
waguo,  kũhoyera  Mũnabi,  tha  na  thayũ  wa  Ngai 

12 
ũkorwo hamwe nake, na kũheana ndeto cia thayũ 
maita merĩ cia kũrĩkia. 
Ithomo rĩa inyanya: Mawĩra ma mahoya 
Nacio nĩ inyanya: 
Takbira ciothe tiga ĩrĩa ya kwambĩrĩria mahoya, 
na  kuuga:  "Sami'a  Allahu  liman  hamidah"  harĩ 
Imamu  na  ũrĩa  ũrahoya  arĩ  wiki,  na  kuuga: 
"Rabbana  walakal  hamd"  harĩ  othe,  na  kuuga: 
"Subhana  Rabbiyal  Adhim"  Rukuu-inĩ,  na  kuuga: 
"Subhana  Rabbiyal  A'la"  Sujudu-inĩ,  na  kuuga: 
"Rabbighfir  li"  gatagatĩ-inĩ  ka  Sujudu  cierĩ,  na 
Tashahhud ya mbere, na gũikara thĩ nĩ ũndũ wayo. 
Ithuĩromo rĩa Kenda: Ũtaarĩria wa 
Tashahhud 
Na nĩ kuuga atĩrĩ: 
"Ndagathia ciothe njega nĩ cia Ngai, na mahooya 
mothe  na  maũndũ  mothe  mega.  Thayũ  ũkorwo 
igũrũ  waku  wee  Mũnabii,  na  tha  cia  Ngai  na 
irathimo ciake. Thayũ ũkorwo igũrũ witũ, na igũrũ 
wa ndungata cia Ngai iria njega. Ndĩmũira atĩ gũtirĩ 
ngai wagĩrĩirwo nĩ kũhoywo tiga Ngai, na ndĩmũira 
atĩ Muhammad nĩ ndungata na mũtũmwo wake." 
Agacoka  agahoyera  Mũtũmwo  wa  Ngai,  Ngai 
amũrathime  na  amũhe  thayũ,  na  amũrathime, 
agĩkĩũga atĩrĩĩ: "Aya Ngai, reke tha na thayũ waku 
ũkorwo  igũrũ  rĩa  Muhammad,  na  igũrũ  rĩa  andũ 
anyũmba ya Muhammad, o ta ũrĩa waheire tha na 









[image: ] 
13 
thayũ Iburahĩmu na andũ anyũmba ya Iburahĩmu. 
Hatarĩ nganja wee nĩwe wagĩrĩirwo nĩ kũgoocwo na 
nĩwe  mwene  riiri.  Na  ũrathime  Muhammad,  na 
andũ  anyũmba  ya  Muhammad,  o  ta  ũrĩa 
warathimire  Iburahĩmu,  na  andũ  anyũmba  ya 
Iburahĩmu. Hatarĩ  nganja  wee nĩwe wagĩrĩirwo nĩ 
kũgoocwo na nĩwe mwene riiri." 
Agacoka  akĩhoya  Ngai  ũgitĩri  thĩinĩ  wa 
Tashahhud  ya  mũico  kuuma  herithio  rĩa 
Jahannamu,  na  kuuma  herithio  rĩa  mbĩrĩra,  na 
kuuma  magerio  ma  mũtũũrĩre  na  ma  gĩkuũ,  na 
kuuma  magerio  ma  Al-Masih  Ad-Dajjal,  agacoka 
agathuurania  mahoya  marĩa  arenda,  makĩria  ma 
marĩa marutĩtwo. Na rĩmwe rĩa mo nĩ: 
"We  Ngai  wakwa,  ndeithia  gũkũririkana,  na 
gũgũcookeria ngatho, na gũgũthathaiya na njĩra ĩrĩa 
njega  makĩria.  We  Ngai  wakwa,  nĩ  ma  atĩ  niĩ 
nĩndehĩtia mũno, na gũtirĩ ũngĩhota kuohera mehia 
otiga we, nĩ ũndũ ũcio njohera na mũhera uumĩte 
kũrĩ we, na ũnjiguĩre tha, tondũ ti-itherũ we nĩwe 
Mũoheri, Mwene tha." 
Harĩ gĩikaro kĩa mbere gĩa gũkũria ũira thĩinĩ wa 
ihoya  rĩa  Thuhuri,  na  Alasiri,  na  Magharibi,  na 
Ichaa,  thutha  wa  gũkũria  ũira  werĩ,  na  nĩ  wega 
makĩria  mũndũ  angĩhoyera  Mũtũmwo  wa  Ngai 
Muhammad, tha na thayũ wa Ngai ũkorwo hamwe 
nake, mawatheko, nĩũndũ wa ũingĩ wa hadithi iria 
igwete  ũhoro  ũcio;  agacoka  akarũgama  agathiĩ 

harĩa he gatatũ. 
Ithomo rĩa Ikũmi: Sunna cia Mahoya 
Na harĩ cio nĩ: 
1- Wambĩrĩria. 
2-  Kũiga  guoko  kwa  ũrĩo  igũrũ  rĩa  guoko  kwa 
ũmotho,  igũrũ  rĩa  gĩthũri  hĩndĩ  ya  kũrũngama, 
mbere ya Rukuu na thutha waguo. 
3-  Kwĩanĩra  moko  merĩ  ciara  ciaguo  ciikaine 
hamwe  na  itambũrũkĩte,  ikinyanĩre  ciande  kana 
matũ  hĩndĩ  ya  takbira  ya  mbere,  na  rĩrĩa  ũgũthiĩ 
ruku-inĩ,  na  rĩrĩa  ũkũrũgama  kuuma  ho,  na  rĩrĩa 
ũkũrũgama  kuuma  tashahud-inĩ  ya  mbere  ũthiĩte 
harĩ raka'a ya gatatũ. 
4- Kĩrĩa gĩkĩrĩte kamwe harĩ kũgooca kwa rukuu 
na sujudi. 
5- Marĩa mongereragwo harĩ uuge wa: "Rabbana 
walakal-hamd" thutha wa kũrũgama kuuma Rukuu, 
na marĩa makĩrĩte rita rĩmwe ihoyainĩ rĩa kũhoera 
kũrekerwo gatagatĩ ka sujudi igĩrĩ. 
6- Kũringithania mũtwe na mũgongo rukuu-inĩ. 
7- Gũtigithania ciande cierĩ na nguĩrĩ cierĩ, na nda 
na  ciero  cierĩ,  na  ciero  cierĩ  na  mĩri  ĩrĩ  hĩndĩ  ya 
sujudi. 
8- Kũamũra moko kuuma thĩ hĩndĩ ya Sujudu. 
9-  Gũikara  thĩ  kwa  mũhoi  igũrũ  rĩa  kũgũrũ 
gwake  kwa  umotho  akwarĩte  thĩ,  na  kũrũngaria 
kwa ũrĩo hĩndĩ ya Tashahudi ya mbere na gatagatĩ-

inĩ ga Sajida igĩrĩ. 
10-  Gũikara  na  rũbiri  mũikarĩre-inĩ  wa  kũira 
ciira  wa  mũico  wa  thalah  ya  mĩtugo  ĩna  na  ĩtatũ, 
naguo nĩ: Gũikara na matako make, na kũiga kũgũrũ 
gwake kwa umotho rungu rwa kũrĩa kwa ũrĩo, na 
kũrũngaria kũrĩa kwa ũrĩo. 
11- Kũonania na kĩara gĩa gũthondeka thĩinĩ wa 
Tashahhud ya mbere na ya keerĩ kuuma rĩrĩa aikara 
thĩ  kinya  mũthia  wa  Tashahhud,  na  gũkĩinainia 
hĩndĩ ya ihoya. 
12-  Kũhoyera  tha,  thayũ  na  irathimo  igũrũ  wa 
Muhammad, na andũ anyũmba ya Muhammad, na 
igũrũ wa Ibrahĩmu, na andũ anyũmba ya Ibrahĩmu 
thĩinĩ wa gĩikaro gĩa kũira kĩa mbere. 
13- Ihoya rĩa Tashahhud ya mũthia. 
14- Gũthoma na mũgambo thĩinĩ wa mahoya ma 
Fajr,  na  mahoya  ma  Jumu'ah,  na  mahoya  ma  Idi 
cierĩ,  na  ma  Istisqa',  na  thĩinĩ  wa  Raka  igĩrĩ  cia 
mbere cia mahoya ma Maghrib na ma 'Isha'. 
15-  Gũthoma  na  kĩnyenyeto  mahoya-inĩ  ma 
Adhuhuri, na ma Alasiri, na rakaya-inĩ ya gatatũ ya 
Magaribi, na rakaya-inĩ igĩrĩ cia mũico cia Isha. 
16- Gũthoma kĩrĩa gĩkĩrĩte Fatiha kuuma Kurani-
inĩ,  na  kũmenyerera  Sunnah  iria  ingĩ  ciothe  cia 
Mahoya tiga iria tũgwetete. Na harĩ icio nĩ ta: Kĩrĩa 
kĩongeragĩrwo  harĩ  ciugo  cia  mũhoyi:  "Rabbana 
walakal  Hamd",  thutha  wa  kwĩyamũrũkia  kuuma 
Rukuu harĩ Imamu, na ũrĩa ũtongoragio, o na ũrĩa 

wĩhoyagĩra arĩ wiki, nĩũndũ ũcio nĩ Sunnah. Na harĩ 
icio nĩngĩ nĩ: Kwĩiga moko merĩ marũngũ-inĩ ciara 
itambũrũkĩtio hĩndĩ ya kũinamĩra Rukuu. 
Ibuku rĩa ikũmi na rĩmwe: Mabatithia ma 
Mĩhoya 
Nacio nĩ inyanya: 
1- Mĩario ya mwende mũndũ arĩ na ririkana na 
ũmenyo,  no  rĩrĩ,  ũrĩa  wariganĩrwo  na  ũrĩa  ũtoĩ, 
thara yake ndĩbataraga nĩũndũ wa ũguo. 
2- Gũtheka. 
3- Kũrĩa. 
4- Kũnyua. 
5- Kũguũrio kwa hũngũrũ. 
6- Kũhĩngĩca mũno mwena wa Qibla. 
7-  Gwĩcũnga  mũno  na  kũrũmĩrĩrana  thĩinĩ  wa 
mahoya. 
8- Kũbatara kwa Tahara. 
Ĩthomo rĩa ikũmi na igĩrĩ: Mĩgĩre ya 
Wudhuu 
Nacio nĩ ikumi: 
Ũithiramu,  na  hakiri,  na  gũtahũka,  na  nĩrĩo,  na 
gũtũũria  nĩrĩo  rĩu  hatarĩ  muoroto  wa  kũrĩtĩrĩha 
mbere  ya  kũrĩkia  gwĩtheria,  na  gũtiga  kwa  kĩrĩa 
gĩthũkagia  wudhu,  na  kwĩtheria  na  maaĩ  kana  na 
kĩndũ  kĩũmũ  mbere  yaguo,  na  maaĩ  marĩa 
maratũmĩrwo marĩ ma gũtheria na nĩ metĩkĩrĩke, na 

kweheria  kĩndũ  o  gĩothe  kĩngĩgiria  maaĩ  gũkinya 
rũũa-inĩ,  na  gũkinya  kwa  ihinda  rĩa  mahoya  harĩ 
mũndũ ũrĩa ũtarĩ mũtheru wake ũtũũraga. 
Ithomo rĩa ikũmi na ithatũ: Ciĩrĩgia cia 
Wudhuu 
Namo nĩ matandatũ: 
Gũthambia ũthiũ na harimo nĩ gũcũgucũa kanua 
na  gũkũngũiya  maĩ  na  maniũrũ,  na  gũthambia 
moko merĩ hamwe na ikokora, na kũhuria mũtwe 
wothe  na  maĩ  na  harimo  nĩ  matũ,  na  gũthambia 
magũrũ  merĩ  hamwe  na  ngũngũni,  na 
kũrũmĩrĩrania,  na  gũtĩrĩkania.  Nĩ  kwendekete 
gũthambia ũthiũ, na moko, na magũrũ maita ithatũ, 
o  taguo  gũcũha  kanua  na  gwĩtheria  maniũrũ.  Na 
kĩrĩa kĩrĩ watho harĩ ũguo nĩ rita rĩmwe tu. No rĩrĩ 
kũhura  mũtwe,  ti  kwendekete  gũkĩcokerera,  o  ta 
ũrĩa ciugo itarĩ na nganja cionanĩtie. 
Ithomo rĩa Ikũmi na Inya: Mathũkia ma 
Udhu 
Namo nĩ matandatũ: 
Kĩrĩa gĩothe kiumaga njĩra-inĩ igĩrĩ cia mwĩrĩ, na 
kĩndũ kĩrĩ na thahu kiuma mwĩrĩ-inĩ kĩrĩ kĩingĩ, na 
gũthama kwa meciria nĩ ũndũ wa toro kana kĩndũ 
kĩngĩ, na kũhutia ciĩga cia thiri na guoko, kĩa mbere 
kana gĩa thuutha, hatarĩ kĩndũ gĩkũgirĩirie, na kũrĩa 
nyama  ya  ngamĩra,  na  kuumagara  ndini-inĩ  ya 

ũithiramu,  Ngai  atũgitĩre  ithuothe  na  aithiramu 
kuumana na maũndũ macio. 
Kũririkania  kwa  bata  mũno:  Ha  ũhoro  wa 
gũthambia mũkui, ũhoro ũrĩa ũtarĩ na nganja nĩ atĩ 
gũtirĩthũkagia wudhu, na kĩu nĩkĩo kiugo kĩa athomi 
aingĩ; nĩũndũ wa kwaga ũira wa ũndũ ũcio. No rĩrĩ, 
guoko kwa  mũthambi  kwahutia kĩĩga  gĩa  thiri  kĩa 
mũkui  gũtarĩ  na  kĩgirĩrĩria,  nĩ  mũhaka  harĩ  we 
kwiyosia wudhu. 
Nĩ  ũmũhaka  harĩ  we  atige  kũhutia  ciama  cia 
mũkui  tiga  arĩ  na  kĩndũ  gĩa  kũgitĩra,  o  ta  ũguo 
kũhutia  mũtumia  gũtithũkagia  wudhu  o  na  atĩa, 
gũkĩrĩ  atĩ  nĩ  na  merirĩria  kana  hatarĩ  merirĩria 
kũringana  na  uuge  ũrĩa  wa  kĩhooto  makĩria  harĩ 
mauuge meerĩ ma athomi, angĩkorwo gũtirĩ kĩndũ 
kĩngiuma harĩ we, nĩũndũ mũtũmwo wa Ngai, tha 
na  thayũ  cikorwo  hamwe  nake  nĩamũmumunyire 
ũmwe  wa  atumia  ake  agacoka  agatharia  na 
ndaigana gwĩthamba wudhu. 
Ha ũhoro wa uuge wa Ngai Mwene-Hinya-Wothe 
thĩinĩ  wa  aya  igĩrĩ  cia  Suratul  Nisai  na  Suratul 
Maidah: 
...﴿























...﴾ 
 "...kana  mwahutania  na  atumia..."  (Suratun 
Nisai:  43)  (Suratul  Maida:  6),  Ũrĩa  kurendwo 
kuugwo nĩ: Gũkomana, na ũcio nĩguo woni ũrĩa wa 
kĩhooto makĩria harĩ mawoni meerĩ ma athomi, na 

nĩguo mũario wa Ibn Abbas, Ngai akenere nĩo eerĩ, 
na  gĩkundi  kĩa  athomi  a  tene  na  arĩa  mookire 
thutha. Na Ngai nĩwe mwene wa kũhotithia. 
Ĩthomo rĩa ikũmi na ithano: Kwĩgemia na 
mĩtugo ĩrĩa yathanĩirwo o Mũithiramu. 
Na imwe ciacio nĩ: Ũhoro wa ma, na wĩhokeku, 
na  wĩigirĩrĩki,  na  thoni,  na  ũcamba,  na  ũtaana,  na 
kũhingia kĩrĩko, na kwĩiga haraihu na marĩa mothe 
Ngai agiriĩtie, na gũtũũrania wega na majirani, na 
gũteithia arĩa me na mabataro kũringana na ũhoti, 
na mĩtugo  ĩngĩ  ta  ĩyo  ĩrĩa Ibuku rĩa Ngai (Korani) 
kana Sunna cionanĩtie watho wakio. 
Ithomo rĩa ikũmi na ithathatũ: Kwĩgemia 
na mĩtugo ya Ũithiramu. 
Na  imwe  cia  cio  nĩ:  Gũteithania  na  thayũ,  na 
gũkorwo na ũthiũ mũkenu, na kũrĩa na guoko kwa 
ũrĩo na  kũnyua nakũo, na kũgweta rĩtwa  rĩa  Ngai 
hĩndĩ  ya  kwambĩrĩria,  na  gũcookia  Ngai  ngatho 
warĩkia,  na  gũcookia  Ngai  ngatho  thutha  wa 
gwathimũra,  na  gwĩtĩkĩra  ũrĩa  wathimũrire 
angĩcookia Ngai ngatho, na gũceerera mũrwaru, na 
kũrũmĩrĩra  mathiko  nĩũndũ  wa  kũmahoyera  na 
kũmathika,  na  mĩtugo  ĩrĩa  yagĩrĩire  kũrũmĩrĩrwo 
hĩndĩ  ya  gũthiĩ  mũthigitinĩ,  kana  mũciĩ  na  kuuma 
kuo, na hĩndĩ ya rũgendo, na harĩ aciari, na andũ a 
mbarĩ,  na  majirani,  na  andũ  agima  na  ciana,  na 

gũkenera mũndũ  nĩũndũ wa  mwana  mũrũaru,  na 
kũrathima mũhiki, na kũũmĩrĩria arĩa magwĩirwo nĩ 
mũndũ, na mĩtugo ĩngĩ ya ũithiramu he ũigĩrĩri wa 
nguo na kũciruta na kwĩhumba iratũ. 
Ĩthomo rĩa ikũmi na mũgwanja: 
Kwĩmenyerera kũnyitanĩra Ngai na 
mĩthemba ya mehia. 
Na  harĩ  macio  nĩ  maũndũ  mũgwanja  marĩa 
manangaga, namo nĩ: Kũhoya Ngai hamwe na ngai 
ingĩ, na ũrogi, na kũraga mũndũ ũrĩa Ngai agirĩtie 
tiga  na  kĩhooto,  na  kũrĩa  Riba,  na  kũrĩa  indo  cia 
kĩhembe,  na  kũũra  rũĩmboinĩ  rwa  mbaara,  na 
gũthitanga  atumia  arĩa  ehokeku  matarĩ  na  ũndũ, 
arĩa etĩkia. 
Na harĩ ĩmwe ya mĩgiro ĩyo nĩ: kũremwo nĩ aciari, 
na gũtinia ũkuruhanu wa harika, na kũruta ũira wa 
maheeni,  na  kwĩhĩta  mĩhĩtwa  ya  maheeni,  na 
gũthĩnia mũturanwa, na kũnyarira andũ na kũmaita 
thakame,  na  kũmatunyĩra  indo  ciao,  na  gũthũkia 
marĩĩtwa  mao,  na  kũnyua  kĩrĩa  kĩrĩragia,  na 
gũthaaka  kamari  -  naruo  nĩrũo  rũtha  -  na 
njambanio, na gũkuuania ndeto, na maũndũ mangĩ 
ta  macio  marĩa  magirĩtio  nĩ  Ngai  mwene  hinya 
wothe, kana mũtũmwo wake, tha na thayũ ikorwo 
hamwe nake. 

Irathi rĩa ikũmi na inyanya: Kũhaarĩria 
mũkuũ na kũmũhoyera na kũmũthika. 
Na ũtaarĩria wa ũguo nĩ atĩrĩ: 
Kĩa mbere: Nĩ watho gũtaarwo mũndũ ũrĩa ũrĩ 
hakuhĩ gũkua auge: "La ilaha illa Allah"; nĩũndũ wa 
ciugo cia Mũtũmwo, thayũ na tha cia Ngai ikorwo 
hamwe nake: 






























 
 "Rutai arĩa makuhĩrĩirie gũkua: Gutirĩ ngai ingĩ 
tiga Ngai."

1

 Ciugo ciamũkĩrĩtwo nĩ Muslim thĩinĩ wa 
Sahih yake. Na arĩa akuũ thĩinĩ wa uuge ũyũ nĩ arĩa 
gĩkuo  gĩkinyĩire,  nao  nĩ  arĩa  monaga  ciĩmenyithia 
cia gĩkuo. 
Ũndũ wa kerĩ: Angĩkorwo nĩ kũmenyekete na ma 
atĩ nĩ akuĩte, maitho make nĩmahumbagwo, na rũke 
rwake  rũkohwo,  nĩ  tondũ  wa  ũrĩa  kũgwetetwo 
thĩinĩ wa Sunna. 
Ka  gatatũ:  Nomũhaka  mũkuũ  ũrĩa  mũithiramu 
athambio, tiga angĩkorwo nĩ ũrĩa ũkuĩire mbaara-
inĩ  nĩũndũ  wa  dini  ya  Ngai,  tondũ  ũcio 
ndathambagio na ndahoyagĩrwo, no athikagwo arĩ 
nguo-inĩ  ciake;  Gĩtũmi  nĩ  tondũ  Mũnabii,  tha  na 
thayũ  ikorwo  hamwe  nake  ndaathambirie  arĩa 
moragirwo mbaara-inĩ ya Uhud, na ndaamahoyire. 
Kũndũ gwake kwa hitho gũhumbĩrwo, agacoka 
 

1

 Yariitwo nĩ Muslim, na namba 916-917. 

oimio igũrũ hanini na nda yake ĩminywo na ũhoreri. 
Thutha  ũcio,  mũthambia  ohinge  guoko  gwake  na 
gĩtambaya kana kĩndũ kĩngĩ ta kĩo, amũtherie nakĩo. 
Agacoka amũtwathie gũtwatha kwa kũhoya, acoke 
amũthambe mũtwe wake na ndefu ciake na maĩ na 
sidr  kana  kĩndũ  kĩngĩ  ta  kĩo.  Agacoka  athambe 
mwena  wake  wa  ũrĩo,  acoke  wa  ũmotho.  Thutha 
ũcio amũthambe o ũguo rĩa kerĩ na rĩa gatatũ, na o 
mũrango-inĩ o wothe ahĩtũkĩrie guoko gwake igũrũ 
rĩa  nda  yake.  Na  angĩkorwo  nĩ  kũrĩ  kĩndũ 
kĩngĩmoima,  agĩthambe,  na  ahinge  handũ  harĩa 
kĩoimĩire  na  pamba  kana  kĩndũ  kĩngĩ  ta  kĩo.  Na 
angĩkorwo  nĩ  kũrega  kũnyita,  ahũthĩre  rĩũmba 
rĩtheru,  kana  na  njĩra  cia  ũrigitani  cia  kĩĩrute;  ta 
gĩkũnjo kĩnyitanĩri na indo ingĩ ta cio. 
Na  nĩagacokeria  kũmũtheria,  na  angĩkorwo 
ndathera  na  maita  matatũ,  nĩongagererwo 
makinyie itano, kana mũgwanja. Agacoka amũhũte 
na nguo, na ahake manugi mega mahũngũrũrũ-inĩ 
make,  na  handũ  harĩa  ahũtagia  thĩ  akĩhooya.  Na 
angĩmũhaka mwĩrĩ wothe nĩ wega. Na acinĩre sanda 
ciake  ũbumba.  Na  angĩkorwo  ndebwa  ciake  cia 
igũrũ  kana  njoho  ciake  nĩ  ndaihu,  nĩacitema.  Na 
angĩtiga  gwĩka  ũguo  gũtirĩ  ũũru.  Njuĩrĩ  yake 
ndĩcanagwo,  na ndamenyagwo njuĩrĩ ya  thĩini,  na 
ndaruithagio;  nĩũndũ  gũtirĩ  ũira  wa  ũndũ  ũcio. 

Nake  mũtumia,  njuĩrĩ  yake  nĩĩcokagwo  icokio 
ithatũ, na cirekererio na thutha wake. 
Gĩa gatano: Gũthaya mũku 
Wega  makĩria  nĩ  mũndũ  mũrũme  gũkunwo  na 
ngũo ithatũ njerũ itarĩ na cati kana gĩtambaya gĩa 
mũtwe,  o  ta  ũrĩa  Mũnabii  ekĩirwo,  tha  na  thayũ 
ikorwo  hamwe  nake,  agĩkunwo  thĩinĩ  wacio.  Na 
angĩkorwo nĩakunuhwo na cati, na ngũo ya njohero, 
na ngũo ya igũrũ, gũtirĩ thĩna. 
Mũtumia  ahumbagwo  sanda  ya  nguo  ithano: 
kamĩc,  gĩtambaya  gĩa  mũtwe,  gĩtambaya  gĩa 
njohero,  na  nguo  igĩrĩ  cia  gũkuna  mwĩrĩ.  Nake 
kahinja  ka  mũndũrũme  gahumbagwo  sanda  ya 
nguo  ĩmwe  nginya  ithatũ,  nako  kairĩtu  kanini 
gahumbagwo  na  kamĩc  na  nguo  igĩrĩ  cia  gũkuna 
mwĩrĩ. 
Ũndũ  ũrĩa  wa  bata  harĩ  othe  nĩ  nguo  ĩmwe 
ĩkũhumbĩra mwĩrĩ wothe wa mũkuũ. No rĩrĩ, mũkuũ 
angĩkorwo  arĩ  ihram-inĩ,  nĩathambagio  na maĩ  na 
sidr, na agacohio na izara yake na ridaa yake kana 
na nguo ingĩ, na ndahumbagĩrĩrio mũtwe wake o na 
kana  ũthiũ  wake,  na  ndaigagĩrĩrwo  manukato; 
tondũ  nĩakaariũkio  mũthenya  wa  kĩama 
akĩgwetaga  talbiya,  o  ta  ũrĩa  hadithi  ĩrĩa  ya 
kwĩhokeka yugĩte kuuma kũrĩ Mũtũmwo wa Ngai, 
tha  na  thayũ  wa  Ngai  ũkorwo  hamwe  nake.  Na 
angĩkorwo ũrĩa wĩ ihram-inĩ nĩ mũtumia, acohagwo 
sanda  o  ta  andũ  arĩa  angĩ,  no  ndaigagĩrĩrwo 

manukato,  na  ũthiũ  wake  ndũhumbagĩrĩrio  na 
niqab, na moko make matihumbagĩrĩrio na iraaro. 
No rĩrĩ, ũthiũ wake na moko make ihumbagĩrĩrio na 
sanda  ĩrĩa  acohithĩtio  nayo,  o  ta  ũrĩa  gũtarĩirio 
mbere igũrũ ũrĩa mũtumia acohagwo sanda. 
Gĩa  gatandatũ:  Arĩa  me  na  kĩhoto  kĩnene  gĩa 
kũmũthambia, kũmũhoera na kũmũthika. 
Mũndũ  ũrĩa  aamũrire  kũrũgamĩrĩra  ũndũ  ũcio, 
agacoka ithe, na gukawe, na thutha wao nĩ arũme a 
mbarĩ ya kwa ithe kũringana na ũkuhĩrĩriani wao, 
harĩ kĩhooto kĩa mũthuri. 
Na  arĩa  magĩrĩire  makĩria  gũthambia  mũtumia 
nĩ: ũrĩa aathire, agacoka akorwo nĩ nyina, na thutha 
wake cũcũwe, na thutha wao atumia a nyũmba yao 
arĩa  mamũkuhĩrĩirie  makĩria.  Na  kũrĩ  arĩa 
mahikanĩtie,  nĩ  metĩkĩrĩtio  ũmwe  wao  gũthambia 
ũrĩa  ũngĩ;  nĩũndũ  As-Siddiiq,  Ngai  amwĩtĩkĩrie, 
aathambirio nĩ mũtumia wake, na nĩũndũ Ali, Ngai 
amwĩtĩkĩrie,  nĩ  aathambirie  mũtumia  wake 
Faatima, Ngai amwĩtĩkĩrie. 
Gĩa Mũgwanja: Mũhianĩre wa ihoya rĩa mũkũu. 
Areta takbira maita mana, na athome thutha wa 
ya  mbere:  Surat al-Fatihah,  na angĩthoma  hamwe 
nayo sura nguhĩ kana aya ĩmwe kana igĩrĩ nĩ wega; 
kũringana  na  hadithi  ya  ma  ĩrĩa  yumanĩte  na  Ibn 
Abbas, Ngai amekenere o erĩ, agacoka arete takbira 
ya kerĩ na ahoyere mũtũmwo wa Ngai Muhammad 
tha na thayũ wa Ngai ũkorwo hamwe nake, o ta ũrĩa 

amũhoyagĩra  arĩ  tashahud-inĩ,  agacoka  arete 
takbira ya gatatũ, na oige: "We Ngai wakwa, ohera 
arĩa  marĩ  muoyo  harĩ  ithuĩ  na  arĩa  makuĩte  harĩ 
ithuĩ, na arĩa marĩ ho harĩ ithuĩ na arĩa matarĩ ho 
harĩ ithuĩ, na anini aitũ na anene aitũ, na arũme aitũ 
na  atumia  aitũ.  We  Ngai  wakwa,  ũrĩa  ũgaatũũria 
muoyo harĩ ithuĩ, mũtũũrie arĩ thĩinĩ wa ũithiramu, 
na ũrĩa ũkuoya muoyo wake harĩ ithuĩ, mũkuithie 
arĩ  na  wĩtĩkio.  We  Ngai  wakwa,  mũhere,  na 
ũmũiguĩre tha, na ũmũgitĩre, na ũmũrekere mehia 
make, na ũtĩe harĩa agaaturia, na ũrigararĩrie harĩa 
agaatoonyera, na ũmũthambie na maaĩ na mbura ya 
heho na mbura ya mbembe, na ũmũtherie kuuma 
mehiainĩ o ta ũrĩa nguo njerũ ĩtheragio kuuma gĩko-
inĩ, na ũmũhe nyũmba njega gũkĩra yake, na andũ a 
mũciĩ meega gũkĩra ake, na ũmũtoonyie Irimainĩ, na 
ũmũgitĩre  kuuma  kũrĩ  kĩherithio  kĩa  mbĩrĩra,  na 
kĩherithio  kĩa  mwaki,  na  ũmũrigararĩrie  mbĩrĩra 
yake, na ũmũthererie thĩinĩ wayo. We Ngai wakwa, 
ndũkatũime mũcaara wake na  ndũgatũreke  tũũre 
thutha  wake."  Agacoka  aketa  takbira  ya  kana,  na 
arute salamu ĩmwe mwena wake wa ũrĩo. 
Nĩ kwendekana kwamũkĩra moko na o takbira; 
na mokuu angĩkorwo arĩ mũtumia, koigagwo: "We 
Ngai  wakwa,  mũrehere  ..."  na  ũguo  na  mbere. Na 
mangĩkorwo marĩ eri, koigagwo: "We Ngai wakwa, 
marehere  ..."  na  ũguo  na  mbere.  Na  mangĩkorwo 
marĩ aingĩ gũkĩra hau, koigagwo: "We Ngai wakwa, 

marehere ..." na ũguo na mbere. No rĩrĩ, angĩkorwo 
arĩ  farat,  koigagwo  handũ  ha  kũmũhoyera 
mũrehere:  "We  Ngai  wakwa,  mũtue  akorwo  e 
mũrũgamĩrĩri  wao  wa  mbere  na  kĩgĩna  kĩigĩirwo 
kwa aciari ake, na mũthaithani wao ũrĩa ũkũiguwo. 
We  Ngai  wakwa,  ritũhia  mithimĩro  yao  kũgerera 
harĩ we, na ũnenehie micara yao kũgerera harĩ we, 
na ũmũnyihanie na andũ arĩa egi a tene a etĩkia, na 
ũmũigue  rũgamĩrĩri-inĩ  rwa  Ibrahimu,  thaayu  na 
thayũ wa Ngai ũrotũĩka nawe, na ũmũgitĩre na thaa 
ciaku  kuumana  na  herithio  ya  mwaki  wa 
Jahannamu." 
Na  njĩra  ĩrĩa  yagĩrĩire  nĩ  atĩ  Imamu  arũgame 
agerekerie mũtwe wa mũndũrũme, na gatagatĩ ka 
mwĩrĩ wa mũndũ-wa-nja. Na mũndũrũme agĩrĩirwo 
nĩ gũkorwo arĩ mwena wa Imamu angĩkorwo mĩĩrĩ 
ya aganwo nĩ mĩingĩ, nake mũndũ-wa-nja akorwo 
arĩ  mwena  wa  Kibla.  Na  angĩkorwo  hamwe  nao 
kwĩna ciana, kahĩĩ nĩko gaigagwo mbere ya mũndũ-
wa-nja, agacoka mũndũ-wa-nja, agacoka kairĩtu. Na 
mũtwe  wa  kahĩĩ  ũgerekerie  mũtwe  wa 
mũndũrũme, na gatagatĩ ka mwĩrĩ wa mũndũ-wa-
nja  gũgerekerie  mũtwe  wa  mũndũrũme.  Otaguo 
kairĩtu,  mũtwe  waguo  ũgerekerie  mũtwe  wa 
mũndũ-wa-nja,  na  gatagatĩ  ka  mwĩrĩ  waguo  nako 
gũgerekerie  mũtwe  wa  mũndũrũme.  Na  arĩa 
marahoya othe magĩrĩirwo nĩ gũkorwo marĩ thutha 
wa  Imamu,  no  tiga  angĩkorwo  nĩ  mũndũ  ũmwe 

ũtarona  handũ  ha  kũrũgama  thutha  wa  Imamu, 
ũcio arũgamage mwena wake wa ũrĩo. 
Kanyaanya: Mũtaratara wa gũthika mũkuũ 
Ũrĩa kwagĩrĩire nĩ mbĩrĩra kũrikio nginya gĩturi 
kĩa  mũndũ  mũrũme,  na  gũkorwo  na  gathurumo 
mwena-inĩ wayo mwena wa Kibira. Mũkui agacoka 
aigwo  thĩinĩ  wa  gathurumo  kau  ororete  mwena 
wake wa ũrĩo, na ikundo cia canda nĩciohororagwo, 
itirutagwo no itigagwo o ro ũguo. Na ndagunikagwo 
ũthiũ,  o  na  angĩkorwo  mũkui  nĩ  mũndũ  mũrume 
kana nĩ mũndũ mũka. Thutha ũcio agacokerwo na 
matubarĩ,  na  mahakwo  rĩba  nĩguo  rĩgwatĩrĩre  na 
rĩmũgitĩre tĩri. Na matubarĩ mangĩaga gũkorwo, no 
hũthĩrwo indo ingĩ ta mbaũ, kana mahiga, kana mĩtĩ 
ĩrĩa  ĩngĩmũgitĩra  tĩri.  Thutha  ũcio  agacoka 
akaitĩrĩrwo  tĩri,  na  nĩ  wendo  kuga  ihinda  rĩu: 
"Bismillahi, wa 'ala millati Rasulillah (Na rĩtwa rĩa 
Ngai,  na  igũrũ  rĩa  dini  ya  Mũtũmwo  wa  Ngai)". 
Mbĩrĩra nĩĩambũragio igũrũ ta kĩrorio kĩa rũhĩ, na 
igacokerwo  na  tũhiga  tũnini  angĩkorwo 
nĩgũkũhotekeka, na ĩkaminjaminjwo maĩ. 
Nĩ  watho  wa  kũrekererio  harĩ  acindĩkani 
marũgame  mbĩrĩra-inĩ  na  mamũhoyere  mũkui; 
Nĩũndũ  Mũtũmwo  wa  Ngai  Muhammad,  tha  na 
thayũ wa Ngai ũkorwo hamwe nake, aĩrĩkia gũthika 
mũkui nĩarũgamaga hau mbĩrĩra-inĩ, na akoiga: 


























































 

 "Hoyerai  mũrũ  wa  Ithe  wanyu  mũrekero,  na 
mũmũhoyere  kũheo  ũrũmu,  nĩũndũ  ti-itherũ  rĩu 
nĩaracũrio."

1

 
Kenda: Na nĩ kwagĩrĩire atĩ ũrĩa ũtaramũhoyera, 
nĩamũhoyere thutha wa gũthikwo; 
Nĩũndũ Mũtũmwo wa Ngai, tha na thayũ wa Ngai 
ũkorwo  hamwe  nake,  nĩekire  ũguo,  na  ũndũ  ũcio 
wagĩrĩire  gũkorwo  thĩinĩ  wa  mweri  ũmwe  kana 
gũthi na thĩ. Na rĩrĩa mahinda macio makĩra ũguo, 
gũtianĩrĩirwo  kũhoyera  mbĩrĩra;  nĩtũndũ 
gũtiaririkanĩtwo  kuuma  kũrĩ  Mũtũmwo  wa  Ngai, 
tha  na  thayũ  wa  Ngai  ũkorwo  hamwe  nake,  atĩ 
nĩahoyereire  mbĩrĩra  thutha  wa  mweri  ũmwe 
kuuma rĩrĩa mũkui aathikirwo. 
Kĩa  ikũmi:  Andũ  a  mũkuũ  matiagĩrĩirwo  nĩ 
kũrugĩra  andũ  irio;  Kũringana  na  uuge  wa 
Mũnyanya wa Mũtũmwo ũrĩa wa gĩtĩĩo Jarir mwene 
Abdullah Al-Bajali, Ngai amwĩkenere: 










































































 
 'Twatuaga  gũcokanĩrĩra  kwa  andũ  a  mũciĩ  wa 
mũkuũ  na  kũrugwo  irio  thutha  wa  mathiko,  rĩrĩ 
rũmwe  na  kĩrĩro  kĩrĩa  kĩgirĩtio.'

2

  Yamũkĩrĩtwo  nĩ 
Imam Ahmad na njĩra njega ya wamũkĩri. 
Ha ũhoro wa kũrugĩra andũ acio irio, kana ageni 
ao gũtirĩ ũru, na nĩ kwagĩrĩire harĩ andũ ao a hakuhĩ 
 

1

 Yamũkĩrĩtwo nĩ Abu Daawuud, namba 3221, na Al-Haakim 3/399. 

2

 Yamũkĩrĩtwo nĩ Ibn Maajah, na namba 1612, na Imam Ahmad 2/204. 

na  atũrani  ao  kũmarugĩra  irio;  nĩũndũ  Mũtũmwo 
wa Ngai Muhammad, tha na thayũ wa Ngai ũkorwo 
hamwe nake, rĩrĩa aakinyĩirwo nĩ ũhoro wa gĩkuũ 
kĩa Ja'far mũrũ wa Abu Talib, Ngai amwĩtĩkĩre, arĩ 
bũrũri wa Sham, nĩathire andũ ake a mũciĩ maruge 
irio cia andũ a mũciĩ wa Ja'far, na akoiga atĩrĩ: 




























 
 "Nĩkũmokĩire kĩrĩa kĩmatanga."

1

 
Na gũtirĩ thahu harĩ  andũ a nyũmba ya mũkuũ 
gwĩta atũũri ao, kana andũ angĩ, nĩgetha marĩe irio 
iria mareheirwo, na kũringana na ũmenyo witũ wa 
watho  wa  ndini,  gũtirĩ  hĩndĩ  njerekerie  ya  gwĩka 
ũguo. 
Ikũmi  na  ĩmwe:  Gũtiagĩrĩire  mũtumia  gũkirĩra 
mũkuũ mĩthenya gũkĩra ĩtatũ, tiga nĩ mũthuri wake. 
Nĩ  mũhaka  harĩ  we  gũikara  kĩririo-inĩ  nĩũndũ 
wake  mĩeri  ĩna  na  mĩthenya  ikũmi,  no  tiga 
angĩkorwo  arĩ  mũhĩtu,  mũhaka  wake  nĩ  rĩrĩa 
agaciara; nĩũndũ wa gũthibitĩka kwa Sunna ĩrĩa ya 
kwĩhokeka  kuuma  kũrĩ  Mũnabii,  thayu  na 
kĩrathimo kĩa Ngai gĩkorwo hamwe nake, ĩkĩonania 
ũhoro ũcio. 
Mũndũrũme nake ndakenyitwo gũikarĩra kĩrĩro 
nĩũndũ wa mũndũ o wothe kuuma kũrĩ ario anyina 
kana andũ angĩ. 
 

1

 Muslim, Mathiko 976, An-Nasaa'i, Mathiko 2034, Abu Daawuud, Mathiko 
3234, Ibn Maajah, Mathiko 1569, Ahmad 2/441. 

Ikũmi  na  igĩrĩ:  Nĩgwĩtĩkĩrĩkĩte  harĩ  arũme 
gũceerera  mbĩrĩra  hĩndĩ  kwa  hĩndĩ  nĩũndũ  wa 
kũmahoyera,  na  kũmahoyera  tha,  na  kũririkana 
gĩkuũ na maũndũ marĩa marũmĩrĩire; 
Na he ciugo cia mũnabii wa Ngai Muhammad, tha 
na thayũ wa Ngai ikorwo hamwe nake: 








































 
 "Ceeragiai mbĩrĩra, nĩgũkorwo nĩimũririkaniaga 
Mũthia."

1

 Yamũkĩrĩtwo nĩ Muslim gĩbuku-inĩ gĩake 
kĩrĩa kĩamũkĩrĩku. 
Na mũnabii  wa  Ngai  Muhammad,  tha na  thayũ 
wa  Ngai  ikorwo  hamwe  nake,  aĩ  arutanaga 
athahaba  ake  rĩrĩa  maceraga  mbĩrĩra  atĩ  moige 
atĩrĩĩ: 









































































































































































 
 "Thayũ ũkorwo na inyuĩ, inyuĩ aikari a matũũra 
maya ma andũ arĩa metĩkĩtie na aithiramu, na ithuĩ 
Ngai  angĩenda  nĩtũkũmũrũmĩrĩra.  Nĩtũhoete  Ngai 
atũhe ithuĩ na inyuĩ ũgitĩri. Ngai aroiguĩra tha arĩa 
mathiĩte mbere na arĩa matigaru."

2

 
Ha  rĩ  ũhoro  wa  atumia,  matikwĩtĩkĩrĩtio 
gũceerera mbĩrĩra; nĩ tondũ Mũtũmwo tha na thayũ 
 

1

 Yamũkĩrĩtwo nĩ Ibn Maajah, na namba ya 1569, na ĩkĩgĩo ũginyanĩru nĩ Al-
Albaaniy. 

2

 Ciugo ciamũkĩrĩtwo nĩ Muslim, na namba 975. 











[image: ] 
31 
wa  Ngai  ikorwo  hamwe  nake  nĩarũmirire  atumia 
arĩa  macereraga  mbĩrĩra,  na  ningĩ  nĩ  tondũ 
nĩgwĩtigagĩrwo  kuumana  na  gũceera  kwao 
gũkiumĩra fitina na wagi wa kũkirĩrĩria, na kwoguo 
matikwĩtĩkĩrĩtio kũrũmĩrĩra janaza nginya mbĩrĩra-
inĩ;  nĩ  tondũ  Mũtũmwo  tha  na  thayũ  wa  Ngai 
ikorwo  hamwe  nake  nĩamagiririe  gwĩka  ũguo. 
Kũhoyera  mũkũu  mũthigiti-inĩ  kana  handũ  ha 
mahoya nĩ watho mwĩtĩkĩrĩke kũrĩ arũme na atumia 
othe. 
Aya  nĩmo  ma  mũico  marĩa  mahũthahirio 
kũũnganio. Na tha na thayũ wa Ngai cikorwo igũrũ 
wa  mũnabii  witũ  Muhammad,  bamĩrĩ  yake  na 
arũmĩrĩri ake arĩa mamwonire na makĩmwĩtĩkia. 
 
 
***

